cyanic-selkie/wikianc huggingface dataset:
Beriozovka (Parabelis)
Lietuviai
1951 m. gruodžio ir 1952 m. birželio mėn. į Beriozovką iš TSRS okupuotos Lietuvos atitremta 54 šeimos ir 12 pavienių asmenų. 1951 m. darbingi šeimų nariai apie 200 km iš Alatajevo ėjo pėsti upės ledu; jų šeimos atvežtos 1952 m. pavasarį. Tremtiniai gyveno taigoje pastatytuose barakuose, kirto ir plukdė mišką, į kirtavietes 5–10 km eidavo pėsti arba gyvendavo jose savaitėmis. Tremtiniai badavo, daug jų sirgo, mirė, žuvo, buvo sužaloti. Į Lietuvą tremtiniai pradėjo grįžti 1956 m. Beriozovkos kapinėse buvo palaidota 12 lietuvių. 1989 m. daugumos palaikai parvežti į Lietuvą. Beriozovka XX a. pabaigoje buvo labai sumažėjusi – dalį gyvenvietės ir kapinių nuplovė upės vanduo.
Skląsteniniai
Skląsteniniai (Clausiliidae) – pilvakojų moliuskų (Gastropoda) klasės šeima. Kiautas laibas, verpstės pavidalo su 9-14 apvijos apsisukimų. Turi elastingų kotelių dangtelį, kuriuo gali užsidaryti angą. Šis dangtelis vadinamas klausilija. Rūšių atskyrimui svarbūs požymiai yra angoje išsidėsčiusios raukšlės ir plokštelės, kurios kiekvienos rūšies yra skirtingos ir pastovios.
Lietuvoje aptinkamos rūšys priklauso šioms gentims:
Mis Pasaulis 1958
Mis Pasaulis 1958 – aštuntoji konkurso Mis Pasaulis ceremonija. Konkursą laimėjo Penelope Anne Coelen iš PAR.
Bray Unknowns FC
Brėjaus „Unknowns“ – buvęs Airijos futbolo klubas iš Brėjaus.
Pasiekimai
Šaltiniai:
Česlovas Jaseliūnas
Česlovas Jaseliūnas (1935 m. kovo 25 d. Kunigiškių k., Vilkaviškio r. – 1985 m. gegužės 13 d. Šiauliuose), pedagogas ir chorvedys.
Biografija
1949 baigė Pajevonio pradžios mokyklą. Vėliau tarnavo sovietinėje armijoje; atlikęs karinę tarnybą, išvyko pas vyriausiąjį brolį Antaną į Narvą (Estija), dirbo vairuotoju, o vakarais mokėsi Ivangorodo (pasienio miestelis netoli Narvos) septynmetėje mokykloje. Ją baigęs, 1960–1964 choro dirigavimo mokėsi Novgorodo (Rusija) aukštesniojoje muzikos mokykloje (dėst. Šalionyj). 1976–1981 choro dirigavimo studijas neakivaizdiniu būdu tęsė Lietuvos valstybinės konservatorijos Klaipėdos fakultetuose (vyr. dėst. G. Gokaitės klasė).
1964–1965 Novgorodo 1-osios vidurinės mokyklos muzikos ir dainavimo mokytojas, 1965–1966 Novgorodo vaikų muzikos mokyklos mokytojas. 1967–1970 Novgorodo S. Popovo kultūros namų vyrų choro vadovas. 1967 sąjunginiame meno mėgėjų festivalyje Leningrade choras pelnė laureato vardą, 1970 koncertavo Vengrijoje.
1966–1967 ir 1970–1977 Šakių vidurinės mokyklos muzikos ir dainavimo mokytojas, jaunių ir vyresniųjų klasių moksleivių mišriojo choro, skudučių ir vokalinių ansamblių vadovas. Vaikinų ansamblį parengė 1974 respublikiniam „Dainų dainelės" konkursui, jaunių chorą 1975 respublikinei dainų šventei, o mišrųjį chorą 1977 respublikinei moksleivių dainų šventei.
Taip pat vadovavo Šakių kultūros namų mišriajam chorui, kurį parengė 1975 respublikinei dainų šventei.
1977–1985 C. Jaseliūnas buvo Šiaulių 12-osios sustiprinto muzikos mokymo vidurinės mokyklos mokytojas, vokalinių ir instrumentinių ansamblių, vyresniųjų klasių moksleivių mišriojo choro vadovas. Choras 1983 mokyklinių chorų varžybų Klaipėdoje laureatas. Vaikinų vokalinį ansamblį parengė 1984 respublikiniam „Dainų dainelės" konkursui. 1983 mokykloje įkūrė chorinio dainavimo klasę; ir Šakiuose, ir Šiauliuose įrengė pavyzdingus muzikos mokymo kabinetus. 1984 buvo apdovanotas Liaudies švietimo pirmūno ženkleliu. 1970–1977 Šakių rajono dainų švenčių vyr. dirigentas. Buvo paskirtas 1985 Šiaulių miesto moksleivių dainų šventės dirigentu, bet netikėta mirtis nutraukė visus jo prasmingus darbus.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Niamh Kavanagh
1993 m.
Gegužės mėnesį vykstančioje Eurovizijoje Kavanagh atliko „In Your Eyes“. Su 187 taškais (tuo metu rekordas), Kavanagh laimėjo konkursą. Daina „In Your Eyes“ tapo vienas geriausiai parduodamų Airijos Respublikoje 1993 metais ir pasiekė 24 vietą Jungtinėje Karalystėje. Vėliau daina tapo dukart platininiu.
2010 m.
Kavanagh dar kartą atstovavo Airijai 2010 m. Eurovizijoje su daina „It’s for you“. Konkursas vyko Osle, Norvegijoje (pusfinalis vyko 2010 m. gegužės 27 d., finalas galutinis: 2010 m. gegužės 29 d.) Dainą „It’s for you“ parašė Niall Mooney, Marten Eriksson, Lina Eriksson and Jonas Gladnikoff.
Pagal „The Irish Times“, Kavanagh gavo „milžinišką paramą“ iš žurnalistų ir žiūrovų Osle. Pusfinalio etape, kuris vyko 2010 m. gegužės 27 d., ji pateko į finalą. Tai buvo pirmas kartas per pastaruosius ketverius metus, kai Airija pateko į finalą. Eurovizijos finale Niamh Kavanagh surinko 25 taškus ir užėmė 23 vietą.
Alfonsas IV
Alfonsas IV (Vienuolis, 899 m. – 933 m. rugpjūčio mėn.) – Leono karalius, valdė nuo 925 m. liepos mėn. iki 931 m. liepos mėn.
Valdymas
Kai 924 m. mirė Ordonas II Leono karaliumi tapo ne vienas iš jo sunų, o jo brolis Fruelas II. Po metų, mirus Fruelui, Alfonsas ir jo broliai Sančo I Ordonas bei Ramiras II sukilo prieš jo sūnų Alfonsą Fruelą. Pasinaudodami karalystės dvarininkijos bei Navaros karaliaus pagalba broliai tais pačiais metais išvijo Alfonsą Fruelą iš Leono karalystės, o kitais metais ir iš Galisijos. Vyriausiajam Ordono II sūnui Sančo I Ordonui atsisakius Leono sosto, Leono karaliumi tapo Alfonsas IV.
Gediminas Onaitis
Gediminas Onaitis (g. 1983 m. rugpjūčio 15 d. Klaipėdoje) – Lietuvos ir Klaipėdos miesto politikas.
Biografija
Klaipėdos universitete įgijo ekonomikos bakalauro laipsnį ir Mykolo Romerio universitete ekonomikos magistro laipsnį. 2011 m. išrinktas į Klaipėdos miesto savivaldybės tarybą. Yra ėjęs Atsinaujinančių energijos išteklių ir energijos efektyvumo skyriaus vedėjo pareigas. Vadovavo įmonei „Dentavis“. 2014 m. spalio 20 d. paskirtas iš Tvarkos ir teisingumo partijos Lietuvos Respublikos ūkio ministerijos viceministru.
Alfonsas IV
Šeima
Karalius Alfonsas IV nuo 923 metų buvo vedęs Oneką Sančes (m. 931 m. birželį), Navaros karaliaus Sančo I Garseso dukterį. Jie turėjo 2 sūnus: Ordonjo IV (apie 926−962), Leono karalius (958—959), ir miręs vaikystėje Alfonsas.
Čampa
Čampa (Čiampa, Tiampa) – istorinė valstybė, nuo pirmųjų mūsų eros amžių iki XIX a. pradžios egzistavusi Vietnamo vidurio dalies pajūrio lygumose.
Priešistorė
Seniausia žinoma priešistorinė kultūra vėliau susikursiančios Čampos teritorijoje buvo Sa Hyunh. Spėjama, kad jos nešėjai persikėlė iš šiaurinio Borneo, ir manoma, kad jie buvo dabartinių čiamų protėviai. Ji klestėjo I tūkstantmetyje pr. m. e. ir buvo vienalaikė su Vietnamo šiaurėje egzistavusia Dongšon kultūra. Skirtingai nei Dongšon, Sa Hyunh naudojo daug geležies dirbinių.
Lin yi valstybė
Šią valstybę, tiesioginę Čampos pirmtakę, mini kinų šaltiniai. Tikriausiai ši valstybė atsirado pirmaisiais mūsų eros amžiais dabartinės Hue teritorijoje ir buvo svarbus taškas jūriniame prekybos kelyje tarp Kinijos ir Vakarų.
Kaip ir kitos tuometinės Pietryčių Azijos valstybės, tokios kaip Funan ar Indonezijos salyno šalys, kultūriškai Lin yi buvo artima indiškajai kultūrai. Čia introdukuotos indų religijos hinduizmas bei budizmas, indų rašto pagrindu sukurtas čiamų raštas, perimta daugybė meno ir kultūros tradicijų.
Čampos klestėjimas
thumb|left|Hinduistinės Čampos architektūros pavyzdys Čampos vardas minimas nuo VII a., ir akivaizdžiai ji buvo Lin yi valstybės palikuonė. Jai priklausė visas ilgas pajūrio ruožas nuo beveik šiuolaikinio [[Donghoi iki beveik šiuolaikinio Hošimino. Nors formaliai ji valdė ir kalnuotas teritorijas rytuose (dabartinės Vietnamo centrinės aukštumos), jos nevaidino didelio vaidmens šalyje, o visi svarbiausi miestai koncentravosi pajūryje, ir jūros prekyba buvo viena svarbiausių ūkio šakų.
Spėjama, kad Čampa politiškai nebuvo vieninga valstybė, o greičiau atskirų kunigaikštysčių konfederacija. Ją sudarė šios penkios svarbiausios kunigaikštystės, apsupusios stiprius prekybinius uostus:
Pagrindinis Čampos centras keletą kartų keitėsi. Iš pradžių svarbiausiu miestu tikriausiai buvo Indrapura, o vėliau, apie 1000 m., dėl artėjančios Vietnamo grėsmės sostinė perkelta į Vidžają.
Kekiškės
Kekiškės – kaimas Šilalės rajono savivaldybėje, 2 km į pietus nuo Pajūralio, kaimą iš trijų pusių supa Gagačių miškas ir miškas Diferencija.
Čampa
Čampos klestėjimas
Tuometinė Čampa daug prisidėjo prie Indonezijos salyno bei Kinijos prekybos.
Nuo XI a. vis labiau stipėjo Čampos kaimynai: augo Ly dinastijos Daivietas (Vietnamas) šiaurėje, grėsmę kėlė Khmerų imperija vakaruose. Su pastaraja XII a. vyko daugybė permainingų karų. 1178 m. Čampa užpuolė khmerų sostinę Angkorą, o 1191 m. khmerai užėmė Čampos sostinę. Pačioje XIII a. pradžioje khmerams laikinai pavyko užimti pietines Čampos teritorijas, kurios buvo susigrąžintos 1220 m.
1281 m. sustiprėjo Mongolų imperijos grėsmė. Mongolai keletą kartų puolė šalį, tačiau patirdavo pralaimėjimą. Paskutinį kartą mongolams sutrukdė Vietnamo armija.
Smukimas
thumb|250px|Khmerų mūšis su Čampa, atvaizduotas Bajono ([[Angkoras) reljefuose]] Nuo XIII a. žinios apie Čampą tapo fragmentiškos. Nors vakariniai kaimynai khmerai irgi nusilpo, labai suagresyvėjo Vietnamas šiaurėje, irgi išsaugojęs nepriklausomybę nuo mongolų.
1312 m. Tran dinastijos Vietnamas užėmė Čampą ir 14 metų išlaikė ją savo vasalinėje priklausomybėje. Tuo metu Vietnamui atiteko šiauriausia kunigaikštystė Indrapura. Netoli jos senosios sostinės vietnamiečiai pastatė naują miestą Hue, vėliau tapusį Vietnamo sostine.
Paskutinis žymus Čampos valdovas buvo Che Bong Nga (žinomas tik vietnamietiškas vardas; valdė 1360–1390 m.), kuriam pavyko iš jūros pusės užpulti Vietnamo sostinę 1372 ir 1377 m., kas sukėlė Tran dinastijos žlugimą Vietname. Tačiau vėliau mūšiai baigėsi pralaimėjimais ir šalis nugrimzdo į suirutę.
1471 m. valdovo Le Thang Tong vadovaujama Vietnamo armija įsiveržė į Čampą. Šis karas baigėsi visišku Čampos pralaimėjimu, dėl ko šalis neteko dar dviejų savo kunigaikštysčių – Amaravati ir Vidžajos. Tai sukėlė masines vietos gyventojų čiamų migracijas į Kambodžą ir Malakos pusiasalį, kurios tęsėsi iki pat XIX a.
Pandurangos karalystė
1692 m. Pandurangos karalius Po Sot sukilo prieš Nguen giminę, tačiau pralaimėjo. Tuo pralaimėjimu Čampos lemtis buvo aiški: vienintelio iki tol nepriklausomo jos miesto Pandurangos valdovai tapo Vietnamo vasalais. Jie Vietname buvo tituluojami Trấn Vương, t. y. „vietos karaliais“.
Gotthard von Kettler
Gothardas Ketleris (, 1517 m. vasario 2 d. Vestfalijoje – 1587 m. gegužės 17 d. Mintaujoje) – didikas, Livonijos ordino magistras, Kuršo hercogystės valdytojas bei Lietuvos Didžiosios Kunigaikštystės ir Abiejų Tautų Respublikos valstybės ir karinis veikėjas.
Biografija
thumb|left|150px|Gotthard von Kettler žmona Ana
Gothardas Ketleris buvo kilęs iš senos Vestfalijos kunigaikščių giminės. Tėvas kunigaikštis Gothardas Ketleris iš Melricho (Gotthard Kettler zu Melrich, valdė 1527–1556 m.), motina Sofija fon Neselrodė (Sofie von Nesselrode). Brolis – Vilhelmas Ketleris (Wilhelm Kettler) 1553 m. buvo Miunsterio vyskupas.
Sūnus Frydrichas fon Ketleris (1569-1642 m.), 1587–1595 ir 1618–1642 m. Kuršo ir Žiemgalos hercogas, 1595–1618 m. Žiemgalos hercogas. Sūnus Vilhelmas fon Ketleris (1574-1640 m.), 1595–1616 m. Kuršo hercogas. Duktė Ana Ketler (1567–1617 m.), Lietuvos didžiojo maršalkos Alberto Radvilos žmona. Duktė Elžbieta Ketler ištekėjo už Tešeno hercogo Adomo Vencelio (Adam Wenzel von Teschen).
Veikla
thumb|left|260px|Kuršo ir Žiemgalos hercogystė 1537 m. Gothardas Ketleris įstojo į Livonijos ordiną, nuo 1554 m. Diunaburgo komtūras, nuo 1557 m. Felino komtūras. 1558 m. prasidėjus Livonijos karui, tapo didžiojo magistro Johano Fiurstenbergo vyskupu koadjuktoriumi, o 1559 m. didžiajam magistrui Johanui Fiurstenbergui patekus į Rusijos caro Ivano Rūsčiojo nelaisvę, išrinktas Livonijos ordino magistru.
Nematydamas galimybės savo jėgomis pasipriešinti Rusijos ir Švedijos invazijai, Gotardas Ketleris susitarė su Lietuvos didžiuoju etmonu Mikalojumi Radvila Ruduoju ir Lietuvos didžiuoju kancleriu Mikalojumi Radvila Juoduoju dėl paramos ir 1561 m. lapkričio 28 d. Vilniuje sudarė sutartį, pagal kurią Livonijos dalyje buvo įkurta Kuršo hercogystė, tapusi Abiejų Tautų Respublikos vasale. Rytinėje Livonijos dalyje buvo sudaryta buferinė Abiejų Tautų Respublikos vaivadija Infliantai. 1562 m. kovo 5 d. su Žygimantu Augustu sudarė sutartį dėl Kuršo leno valdymo, kurią, nesant karaliaus, pasirašė Mikalojus Radvila Juodasis. 1561-1565 m. Gothardas Ketleris buvo ir Infliantų gubernatoriumi. 1568 m. hercogystės sostinę iš Kuldygos perkėlė į Mintaują. 1570 m. paskelbė Gotardo privilegiją, kuria atleido dvarininkus nuo mokesčių, suteikė dvaro paveldėjimo teisę jų vaikams ir taip pat teisę laikyti smukles, medžioti ir žvejoti. 1575 m. kaip karaliaus leno valdytojas dalyvavo kare su Maskva.
Perėjęs į liuteronų tikėjimą, Gotardas Ketleris 1566 m. vasario 24 d. nutraukė celibatą ir vedė.
Jo valdymo metu Kurše ir Žiemgaloje pastatyta 70 bažnyčių, aštuonios mokyklos, aštuonios vargšų prieglaudos.
Tundrinė žvyrė
Tundrinė žvyrė (Lagopus muta) – tetervininių (Tetraonidae) šeimos vištinis paukštis.
Kūnas iki 35 cm ilgio. Svoris – 430–880 g. Žiemos apdaras baltas, išskyrus uodegos vidines plunksnas, kurios juodos. Patino snapo pagrindas su juoda juosta.
Anglijos futbolo varžybos 1884–1885 m.
Anglijos futbolo varžybos 1884–1885 m.
Giedrė Jatautytė
Giedrė Jatautytė (1961 m. sausio 26 d. Panevėžyje), muzikos mokytoja ir chorvedė.
Biografija
Mokėsi J. Balčikonio vidurinėje ir vaikų muzikos mokykloje (skambinti fortepijonu). 1976–1980 mokėsi Panevėžio J. Švedo pedagoginėje muzikos mokykloje (J. Jocienės fortepijono klasė). 1980–1985 muziką studijavo Lietuvos valstybinės konservatorijos Klaipėdos fakultetuose (diriguoti mokė doc. G. Gokaitė-Maironienė).
1985–1987 Elektrėnų vaikų muzikos mokyklos mokytoja ir choro chormeisterė.
Nuo 1989 Panevėžio respublikinės ligoninės moterų choro „Sedula“ chormeisterė, nuo 1994 meno vadovė ir dirigentė. Chorą padėjo parengti 1990 Lietuvos tautinei dainų šventei, 1991 su juo koncertavo Vokietijoje, parengė jį 1994 I Pasaulio lietuvių dainų šventei Vilniuje. „Sedula“ 1995 dalyvavo moterų chorų šventėje Kretingoje (vadovė dirigavo jungtiniam chorui), 1996 vasarą dalyvavo Siaurės Vestfalijos krašto šventėje Vokietijoje – atliko lietuviškų kūrinių programą Lünene ir Cappenburge. 1997 „Sedula" koncertų surengė Panevėžyje, dainavo Palangoje, Pušalote, Naujamiestyje ir kitur, dalyvavo 1998 II Pasaulio lietuvių dainų šventėje Vilniuje.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Dubelis
Dubelis tai:
Cechų sistema
Cechų istorija
Ribodami konkurenciją tarp narių cechai varžydavo amatininkų veiklą nustatydami maksimalų darbininkų skaičių, darbo laiką. Cecho paskirti atstovai tikrindavo ar laikomasi nustatytų taisyklių, dažnai pasitaikydavo, kad cechai išlaikydavo būrį, turintį vaikyti iš kitų miestų ar kaimų atvykusius prekiautojus, kartais net su pigesnėmis ar geresnės kokybės prekėmis.
Vilniuje buvo ne tik įvairių prekių gamintojų, bet ir budelių, elgetų cechai.
Cechų žlugimas
Nors iš pradžių cechų sistema palaikė kokybę ir skatino amatininkus tobulėti, vystantis technikai ji tapo progreso stabdžiu. Dirbtinis veiklos suvaržymas trukdė mechanizuoti gamybą, savo rinkos saugojimas stabdė prekybą. Pirmosios didesnės mechanizuotos įmonės kūrėsi nuošaliau kaimuose. Panaikinus baudžiavą tuo pačiu laiku buvo naikinama ir cechų sistema.
1417 m.
1417 m. buvo nekeliamieji metai, prasidedantys trečiadienį pagal Grigaliaus kalendorių.
Įvykiai
Lapkritis
Plaskelis
Plaskelis – ežeras pietų Lietuvoje, Lazdijų rajone, apie 8 km į šiaurės vakarus nuo Kapčiamiesčio. Ežerėlio ilgis iš šiaurės į pietus – 0,13 km, plotis – iki 0,07 km. Altitudė 116,5 m. Krantai žemi, pelkėti, tik rytinis krantas kiek aukštesnis. Ežerėlį supa Balto Kauknorio miškas. Ežeras nenutekantis, priklauso Baltosios Ančios intako Niedos baseinui.
Jurjevas
Jurjevas gali reikšti:
Edvinas Gertmonas
Edvinas Gertmonas (g. 1996 m. birželio 1 d.) – Lietuvos futbolininkas, vartininkas.
FK Tauras
Karjeros pradžia buvo 2013 m., kai atstovavo Tauragės „Tauro“ futbolo klubui. Pasižymėjo puikia reakcija ir puikiai skaitydavo žaidimą.
FK Atlantas
Buvo pastebėtas a.a. K.Sarasanijos ir atsidūrė Klaipėdos „Atlante“, kurie rungtyniavo nuo 2014 m. Buvo šios ekipos pagrindinis vartininkas.
Stade Rennais FC
Vėliau parduotas į Prancūzijos lygos ekipą Stade Rennais FC. Žaidė už šio klubo jaunimo komandą. Jis 27 kartus buvo registruotas „Ligue 1“ rungtynėms, tačiau savo debiuto oficialiuose mačuose taip ir nesulaukė.
Po to, kai prancūzai sumokėjo išpirkos mokesčius už Edviną, FK Tauras Tauragė pareikalavo šimto tūkstančių eurų kompensacijos. Šias peripetijas nagrinėjo įvairūs šalies dienraščiai ir virė aistros internetiniuose portaluose. Net po teismų nebuvo aiški situacija, nes buvo teikiamos apeliacijos.
FK Žalgiris
2019 m. rugpjūčio pabaigoje pranešta, kad žaidėjas grįžta į Lietuvą ir atstovaus Vilniaus „Žalgiriui“. Tais metais A lygoje nesužaidė nei vienerių rungtynių.
2020 m.A lygoje pagrindiniu Žalgirio vartininku buvo čekas Martinas Berkovecas, o Gertmonas sužaidė vos šešerias rungtynes, per kurias prasileido į ginamus vartus tik vieną įvartį.
2021 m. gegužės 14 d. rungtynėse prieš FK Panevėžys atrėmė 4 varžovų smūgius ir surinkęs 258 „InStat“ naudingumo balus buvo išrinktas į simbolinę XIV (14) turo rinktinę.
2021–2022 m. čempionų lygos atrankoje Vilniaus „Žalgiris“ kovojo su Budapešto „Ferencváros“ iš Vengrijos. Antrojo etapo rungtynės vyko Vengrijoje Groupama Aréna, o atsakomosios–Lietuvoje, LFF stadione. Pirmosiose rungtynėse, kurios įvyko 2021 m. liepos 20 d. Budapešte, vengrai nugalėjo rezultatu 2:0. Jau per pridėtą laiką į žalgiriečių vartus buvo skirtas 11 m. baudinys, kurį sėkmingai atrėmė E.Gertmonas.
2023 m. sausio 3 d. tapo žinoma, kad vartininkas ir toliau atstovaus Žalgirio klubui.
Statistika
Spalvų reikšmės:
Rinktinės
Kaip pagrindinis vartininkas rungtyniavo Lietuvos U-19 ir U-21 rinktinėse.
Baltas Kauknoris
Baltas Kauknoris – ežeras pietų Lietuvoje, Lazdijų rajone, apie 7,5 km į šiaurės vakarus nuo Kapčiamiesčio. Ilgis šiaurės – pietų kryptimi 0,63 km, plotis iki 0,38 km. Altitudė 113,2 m. Giliausia ežero vieta siekia 40 m, o vidutinis gylis 12 m. Ežeras rininis. Krantai statūs, aukšti, su terasomis, tik šiaurinis krantas žemesnis ir pelkėtas. Ežerą supa Kapčiamiesčio giria (Balto Kauknorio miškas). Dugnas padengtas sapropelinga gėlavandene klintimi. Atabradas sudarytas iš karbonatingo smėlio, apaugęs nendrėmis, gausu dumblių. Į šiaurės vakarinį ežero galą įteka upelis, pietuose išteka upelis į Duobelių ežerą. Baltas Kauknoris priklauso Nemuno vidurupio baseinui (Niedos upės baseinas). Atokiau į šiaurę nuo ežero yra Kauknorio kaimelis.
Desigual
„Desigual“ – ispanų drabužių parduotuvių tinklas. Kompanija pasižymi savo produkcijoje naudojanti itin spalvingą bei ryškų dizainą. Viena sparčiausiai augančių mados bendrovių pasaulyje.
2013 m. pab. kompanijoje dirbo daugiau nei 3800 žmonių iš 83 skirtingų pasaulio šalių. 2012 m. parduota daugiau nei 22 milijonai įvairių „Desigual“ aprangos prekių. 2013 m. pab. pasaulyje buvo 405 vardinės prekės ženklo parduotuvės, „Desigual“ drabužiai buvo prieinami daugiau nei 11 tūkst. parduotuvių, turėjo atskirus savo prekių skyrius 2500 universalinių parduotuvių. „Desigual“ produkcija yra pardavinėjama daugiau nei 110-yje pasaulio šalių.
2013 m. kompanijos pajamos siekė 828 mln. eurų, 18 % daugiau nei prieš tai buvusiais metais. 2013 m. buvo atidarytos 89-ios naujos parduotuvės, žengta į įvairias naujas rinkas, įskaitant Braziliją, Čilę bei Honkongą. Toliau stiprinamos pozicijos Europos šalyse, ypač Prancūzijoje, Italijoje bei Belgijoje. Internetinė prekyba prieinama 20-yje šalių.
Kompanija vykdo itin sparčią plėtrą, turi planų pajamas didinti 20–25 % kiekvienais metais. 2014 m. pab. tikimasi, jog pardavimai peržengs 1 mlrd. eurų ribą. Kompanijos pajamos didėja itin greitais tempais, 2007 m. jos siekė 86 mln. eurų, 2010 m. – 450 mln., o 2013 m. užbaigė su 828 mln. eurų pelnu.
Kompaniją 1983 m. įkūrė dvidešimtmetis šveicaras Thomas Meyer. Jaunasis dizaineris turėjo viziją sukurti prekės ženklą, kuris būtų nuotaikingas, ryškus bei įkvepiantis, taip pat ir kurio produkcija būtų prieinama visiems. Pirmasis jo sukurtas drabužis – džinsinis švarkelis, sulopytas iš įvairių senų džinsinių audinių. 1986 m. atidaryta pirmoji parduotuvė Ibisoje, Ispanijoje. Kompanijos logo siukūrė dizaineris Peret, kuris įmonėje dirba iki šiol.
Viesytės savivaldybė
Viesytės savivaldybė  – buvęs administracinis vienetas pietų Latvijoje, Sėlijoje. Administracinis centras – Viesytė. Savivaldybė sudaryta 2009 m. reformos metu iš Jėkabpilio rajono dalies. Buvo suskirstyta į 1 miestą (Viesytę) ir 4 valsčius: Elkšnių, Ritės, Saukos, Viesytės. Po 2021 m. administracinės-teritorinės reformos panaikinta, prijungta prie naujos Jėkabpilio savivaldybės.
Liudas Nezabitauskis
Liudas Nezabitauskis (1903 m. sausio 29 d., senuoju stiliumi sausio 16 d. Baidotuose, Salantų valsčius – 1937 m. Kaune) – Lietuvos teisininkas, tautosakininkas, žurnalistas.
Biografija
1926 m. baigė Telšių gimnaziją, 1932 m. – teisės studijas Vytauto Didžiojo universitete.
Nuo 1924 m. bendradarbiavo leidiniuose „Vairas“, „Lietuva“, „Lietuvos aidas“, Lietuvis. Dirbdamas Šiaulių apygardos teismo tardytoju, rašinius spausdino leidiniuose „Šiaurės Lietuva“, „Gimtasai kraštas“, „Tautosakos darbai“, o perkeltas į Klaipėdą – dienraštyje „Vakarai“. Rašė teisės, ekonomikos ir kraštotyros klausimais. Buvo Lietuvos žurnalistų sąjungos narys.
Apdovanotas Klaipėdos išvadavimo medaliu ir Lietuvos didžiojo kunigaikščio Gedimino ordino IV laipsnio ordinu.
E85
Europos kelias E85 – tarptautinis greitkelis, einantis nuo Klaipėdos, per Lietuvą, Baltarusiją, Ukrainą, Rumuniją, Bulgariją, iki Graikijos miesto Aleksandropolio. Greitkelio ilgis – 2315 km. thumb|E85 ties Kaunu thumb|E85 netoli Vievio. thumb|E85 Lydoje, [[Baltarusija|Baltarusijoje]] thumb|E85 [[Voluinėje, Ukrainoje]] thumb|E85 į šiaurę nuo Buzau, Rumunijoje thumb|E85 Rumunijoje
Beriozovskis (Kemerovas)
Beriozovskis  – miestas Rusijoje, Kemerovo srityje, prie plento Kemerovas-Krasnojarskas, apie 30 km į šiaurę nuo Kemerovo. Gyventojų: 50 400 (2000 m.), 47 279 (2008 m.).
Istorija
Miestas įkurtas 1965 m. sausio 11 d., sujungus Kurganovkos, Beriozovskio ir Oktiabrskio gyvenvietes.
Vytautas Jurkštas
Vytautas Jurkštas (1930 m. lapkričio 1 d. Pagrandžiai, Rokiškio valsčius – 1984 m. rugpjūčio 13 d. Kaunas) – Lietuvos architektas, architektūros mokslų kandidatas.
Kūryba
Pagal jo projektus restauruota Raudonės pilis ir bokštas (su S. Čerškute, 1968 m.), Raudondvario pilis (1975 m.), pastatyta „Dinamo“ sporto salė Kaune (1972 m.). Parengė Kauno (1961 m.), Kėdainių, Klaipėdos (abu 1962 m.) rekonstrukcijos, Vilniaus (1972 m.), Kauno (1975 m.) senamiesčių regeneracijos, Kauno centro detaliojo plano (1977 m.) projektus. Paskelbė 100 mokslinių straipsnių ir studijų, jose nagrinėjo Lietuvos miestų senosios ir naujosios architektūros sąveikos ir derinimo klausimus, skatino išsaugoti architektūrines vertybes ir miesto vaizdo individualumą.
Zaza Gogava
thumb|right|[[Brigados generolas Zaza Gogava]] Zaza Gogava (, g. 1971 m. liepos 14 d.) – Gruzijos ginkluotųjų pajėgų brigados generolas, nuo 2006 m. lapkričio Gruzijos generalinio štabo viršininkas.
Biografija
1994 m. baigė Tbilisio valstybinį techninį universitetą, Nuo 1995 iki 2002 mokėsi JAV.
1995 m. pradėjo dirbti Gruzijos saugumo pajėgų specialios paskirties grupėje „Omega“. Nuo tada tarnavo įvairiuose priešteroristiniuose daliniuose ir specialųjų jėgų padaliniuose, nuo 2003 m. Specialiųjų operacijų centro Priešteroristinio skyriaus viršininkas, nuo 2004 m. elitinio policijos specialiosios paskirties diviziono „Gulua“ (pavadinto generolo G. Gulua garbei) vadas, vėliau (2004 m.) Specialiosios paskirties brigados vadas.
Nuo 2006 m. Gruzijos ginkluotųjų pajėgų generalinio štabo viršininko pavaduotojas, nuo 2006 m. lapkričio mėn. Generalinio štabo viršininkas.
Liudvikiškiai
Liudvikiškiai – kaimas Jonavos rajono savivaldybėje, 13 km nuo Upninkų.
Kotletai
thumb|right|200px|Kotletai thumb|200px|Rusiški kotletai thumb|200px|Europietiški avienos kotletai thumb|200px|Kiaulienos [[skerdena|skerdenos dalis, tinkama kotletų ruošimui]]
Kotletai (, iš 'šonkaulis') – mėsos ar maltos mėsos patiekalas. Formuojamas plokščias apvalios ar ovalo formos. Kotletais galima vadinti panašia technologija gaminamus patiekalus iš kitų produktų (žuvies, paukštienos, ryžių, grybų, bulvių ir kt.).
Istorija
Iš pradžių kotletu buvo vadinamas tiesiog gabalas mėsos su šonkauliu. Nuo XIX a. pabaigos Rusijoje kotletais vis dažniau imta vadinti faršo gaminius, o grynos mėsos patiekalus – muštiniais, eskalopais.
Europos virtuvėse kotletu vadinamas plonas mėsos ar paukštienos gabalėlis su kaulu, taip pat kepinys iš žuvies file. Vieni iš žinomiausių yra Milano kotletai (Cotoletta alla milanese) – gruzdintuvėje apskrudintas duonos džiūvėsėliuose apvoliotas veršienos gabalėlis. Šio patiekalo receptas labai panašus į Vienos šnicelį (Scaloppina alla viennese), skirtumas tik tas, kad milaniškas kotletas kepamas su kauliuku.
Kotletai kepami Australijoje, Naujojoje Zelandijoje, Turkijoje, Amerikoje.
Gaminimo būdai
Lietuvoje kotletų supratimas ir gaminimas panašesnės į rusiškos virtuvės gaminius. Tradiciškai naudojamas mėsos faršas.
Į faršą dedami žali kiaušiniai, piene mirkytas batonas arba džiūvėsėliai, smulkinti svogūnai, kartais česnakas, bulvės, sūris, pagardinama prieskoniais, druska. Dėl patiekalo sultingumo į faršą galima įdėti nedidelį kiekį majonezo.
Iš faršo suformuoti kotletai apkepami keptuvėje didelėje ugnyje iš abiejų pusių, neuždengus. Vėliau pabaigiama gaminti uždengus dangčiu, ant silpnos ugnies. Galima troškinti užpilus juos padažu, grietine ar sultiniu. Dar vienas kotletų gaminimo būdas – troškinimas garuose orkaitėje arba garpuodyje.
1418 m.
1418 m. buvo nekeliamieji metai, prasidedantys ketvirtadienį pagal Grigaliaus kalendorių.
Red River Blue
Red River Blue – šeštasis studijinis amerikiečių kantri atlikėjo Blake Shelton albumas, išleistas 2011 m. liepos 12 d. Albumo singlas „Honey Bee“ pasiekė pirmąją vietą „Billboard“ kantri reitinge bei tryliktąją „Hot 100“ reitinge. Pats albumas sulaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, per pirmąją savaitę JAV pardavus 116 tūkstančių kopijų. Tai buvo pirmasis Shelton įrašas, pasiekęs šią viršūnę.
2016 m. duomenimis, JAV parduota virš dviejų milijonų albumo kopijų ir jis tapęs dukart platininiu.
2012 m. „Grammy“ apdovanojimuose „Red River Blue“ nominuotas geriausio kantri albumo nominacijoje, daina „God Gave Me You“ nominuota geriausios kantri dainos kategorijoje, o singlas „Honey Bee“ – geriausio solinio kantri atlikimo. Sekančiais metais, daina „Over“ taip pat susilaukė nominacijos šioje kategorijoje.
Lama (reikšmės)
Žodis lama reiškia:
KF Elbasani
Elbasanio KF – Albanijos futbolo klubas iš Elbasanio, įkurtas susijungus Afërdita Elbasan ir Përparimi Elbasan klubams.
Pagėgių savivaldybė
Pagėgių savivaldybė – administracinis-teritorinis vienetas vakarų Lietuvoje. Centras – Pagėgiai.
Geografija
Beveik visa savivaldybė yra Nemuno žemupio žemumoje, tik rytuose iškilęs Vilkyškių kalvagūbris. Pietine riba vinguriuoja Nemunas, palikęs daug senvagių (žiogių), o jį suteka daug intakų. Nemuno pakrantėje stūkso Rambyno kalnas. Dunkso Pagėgių miškai, Bitėnų miškai.
Savivaldybės teritorijoje teka šios upės:
Taip pat yra daug Nemuno senvagių:
Istorija
Savivaldybė įkurta 1999 m. gruodžio 21 d. per savivaldybių reformą, atskiriant Šilutės rajono savivaldybės dalį, kuri yra arčiau Tauragės nei Šilutės. Savivaldybei priskirtos kadastrinės vietovės: Pagėgių miestas, Panemunės miestas, Benininkai, Kentriai, Lumpėnai, Natkiškiai, Piktupėnai, Stoniškiai, Šilgaliai, Vilkyškiai, Žukai (Pagėgių seniūnija, Stoniškių seniūnija ir Vilkyškių seniūnija).
2009 m. birželio 25 d. savivaldybės tarybos nutarimu Nr. T-647 įkurta 11 seniūnaitijų.
Gyvenvietės
Savivaldybės teritorijoje yra:
Administracija
thumb|left|Administracijos pastatas
Savivaldybės atstovaujamoji valdžia – Pagėgių savivaldybės taryba, vykdomoji valdžia – Pagėgių savivaldybės administracija.
Pilies kalnas (reikšmės)
miniatiūra|250px|right|Gedimino kalnas Pilies kalnas turi keletą reikšmių:
Lipinai (Augustavo apskritis)
Lipinai – maža gyvenvietė Lenkijos šiaurės rytuose, Plaskų valsčiuje, Augustavo apskrityje, Palenkės vaivadijoje. Kaimas yra apie 18 km į rytus nuo Plaskų, 36 km į rytus nuo Augustavo ir 88 km į šiaurę nuo vaivadijos centro Balstogės. Kaimas yra Augustavo girioje ir šalia Augustavo kanalo.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Avarin
Avarin yra dirbtinė kalba sukurta J. R. R. Tolkino. Tai viena iš Tolkino sukurtų kalbų, vartojamų jo fantastiniame Viduržemio pasaulyje. Avarų kalbą vartojo viena iš Elfų genčių – Avarai.
Remiantis Lyginamosiomis Elfų kalbų lentelėmis , iš viso buvo trys Avarin kalbos atmainos, kurios tarpusavyje nebuvo susijusios.
Knygoje Brangakmenių karas  minimos šešios Avarų gentys jų pačių kalbomis. Visi šie pavadinimai yra giminingi Quenya kalbos žodžiui Quendi ir atitinka tas pačias reikšmes: Kindi, Cuind, Hwenti, Windan, Kinn-lai ir Penni. Paskutinis žodis yra Silvano Elfų genties, gyvenusios Tamsiajame Miške ir Lóriene, pavadinimas.
Šaltiniai
Avarin
Pagaujai
Pagaujai arba Vysokojė (, 1945–1946 m., nuo 1946 m. Высокое) – gyvenvietė dab. Kaliningrado srities vakarinėje dalyje, Gurjevsko rajone, nuo 2008 m. birželio 30 d. Nizovjės kaimo gyvenvietės kaimas.
Istorija
Sembos žemės kaimo pavadinimas Pagauvai prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities kaimas. 1946 m. balandžio 7 d. – rugsėjo 6 d. Kenigsbergo rajono, vėliau Gurjevsko rajono kaimas, 1947 m. birželio 25 d. – 2008 m. birželio 30 d. Nizovjės apylinkės kaimas.
Jūratė Jaudegytė
Jūratė Jaudegytė (g. 1946 m. liepos 12 d. Kaune) – muzikos mokytoja ir chorvedė.
Biografija
Baigusi Kauno 8-osios vidurinės mokyklos aštuonias klases, 1961–1965 m. choro dirigavimo mokėsi Kauno Juozo Gruodžio muzikos technikume (dėst. Andrius Kairys). 1965–1970 m. choro dirigavimo studijas tęsė Lietuvos valstybinėje konservatorijoje (doc. Jono Motiekaičio klasė).
1970–1974 m. – Marijampolės kultūros mokyklos choro dirigavimo dėstytoja ir Maisto pramonės automatų gamyklos mišriojo choro chormeisterė.
Nuo 1974 m. rudens – Kauno 1-osios vaikų muzikos mokyklos mokytoja, 1976–1979 m. – teorinio skyriaus vedėja, nuo 1979 m. – chorinio dainavimo skyriaus vedėja, chorvedybos disciplinų dėstytoja ir jaunių choro vadovė. Chorą (70–80 dalyvių) išmokė daug klasikinių ir šiuolaikinių kompozitorių kūrimų, – jis gieda Kauno ir Vilniaus bažnyčiose, nemažai koncertuoja Kaune ir kituose Lietuvos miestuose. 1985 m. respublikinės dainų šventės konkurse pelnė geriausio vaikų choro vardą, 1987 m. respublikinės moksleivių dainų šventės konkurse ir 1996 m. tarptautiniame vaikų ir jaunimo chorų festivalyje „Dainų versmė“ Vilniuje pelnė trečiąsias vietas, parengtas 1990 m. Lietuvos tautinei dainų šventei, 1993 m. Lietuvos jaunimo mažajai dainų šventei, 1994 m. – I ir 1998 m. – II Pasaulio lietuvių dainų šventėms, 1997 m. – Lietuvos moksleivių dainų šventei bei konkursui Vilniuje (laureatas). Choras yra nuolatinis ir Kauno miesto dainų švenčių ir kitų kultūros renginių dalyvis.
J. Jaudegytė buvo 1987, 1991, 1993, 1995 ir 1996 m. Kauno miesto dainų švenčių dirigentė. 1987 m. apdovanota Liaudies švietimo pirmūno ženkleliu. 1994 m. jai suteikta vyresniosios muzikos mokytojos kvalifikacijos kategorija.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Dubelis (Lazdijų r.)
Dubelis – ežeras pietų Lietuvoje, Lazdijų rajone, apie 8 km į šiaurės vakarus nuo Kapčiamiesčio, Balto Kauknorio miške. Ežero ilgis iš šiaurės rytų į pietvakarius – 0,19 km, plotis – iki 0,15 km. Altitudė 116,6 m. Krantai aukšti, tik šiaurinis krantas kiek žemesnis, ištisai apaugę medžiais. Ežeras nenutekantis, priklauso Baltosios Ančios intako Niedos baseinui. Šiaurinėje pakrantėje yra paplūdimys.
Didmeninė prekyba
Didmeninė prekyba arba prekyba urmu – prekių pardavimas juridiniams asmenims (įmonėms), kurie prekes perparduoda mažesniais kiekiais.
Įmonės, besiverčiančios didmenine prekyba (urmininkai), dideliais kiekiais perka prekes iš gamintojo ir parduoda kitoms įmonėms ar asmenims, kurie tikisi jas perparduoti brangiau galutiniam vartotojui. Didmenine prekyba besiverčiančios įmonės uždirba iš perkamų ir parduodamų prekių kainų skirtumo (maržos). Urmininkai dažniausiai nurodo mažiausią parduodamą prekių kiekį; tokiu atveju iš jų gali pirkti ir galutinis vartotojas.
Lietuvos įstatymai leidžia didmenine prekyba besiverčiančioms įmonėms nurodyti prekių kainas be pridėtinės vertės mokesčio.
Paprastai prekyba urmu besiverčianti įmonė daro didesnę apyvartą negu mažmeninės prekybos įmonė, bet Lietuvoje susiklostė tokia situacija, kad didžiųjų prekybos tinklų apyvarta yra didesnė negu didmenine prekyba besiverčiančių įmonių.
Igoris Akinfejevas
Igoris Vladimirovičius Akinfejevas (Игорь Владимирович Акинфеев; g. 1986 m. balandžio 8 d.) – Rusijos futbolininkas, rungtyniaujantis vartininko pozicijoje. Atstovauja Maskvos CSKA klubui.
Nuo pat vaikystės treniravosi CSKA jaunimo komandose, o būdamas 17-os metų pateko į pagrindinę komandą. Netrukus jis tapo pagrindiniu komandos vartininku.
2004 m. Akinfejevas debiutavo Rusijos rinktinėje ir tapo jauniausiu visų laikų Rusijos rinktinės žaidėju (debiuto metu jam buvo 18 metų ir 20 dienų). Buvo paimtas į 2004 m. Europos čempionatą kaip trečiasis vartininkas. 2008 m. Europos čempionate jis jau buvo pagrindinis Rusijos vartininkas.
Dave Benton
Deivas Bentonas (Dave Benton; g. 1951 m. sausio 31 d., tikrasis vardas Efrén Eugene Benita) – pop muzikantas ir 2001 m. Eurovizijos nugalėtojas.
Benton gimė Karibų saloje Aruboje 1951 metais ir būdamas dvidešimties persikėlė į Jungtines Amerikos Valstijas.
Jis dabar gyvena Estijoje su žmona ir dviem dukterimis Sissi ir Liza.
2001 metais su Estijos roko dainininku Tanel Padar ir grupe 2XL laimėjo 2001 m. Euroviziją su daina „Everybody“.
Mellieha SC
Melihos SC – Maltos futbolo klubas iš Melihos.
Istorija
Klubas įkurtas 1947 m. Kitados rungtyniavo aukščiausioje šalies lygoje. Joje praleido 1992–1993 m. sezoną, o vėliau iškrito ir rungtyniavo žemesniųjų pakopų pirmenybėse.
Dongčengas
thumb|325px|Dongčenge esančio [[Uždraustasis miestas|Uždraustojo miesto vaizdas.]] thumb|325px|[[Tiananmenio aikštės šiaurinis kraštas – Tiananmenio vartai į Uždraustąjį miestą.]] Dongčengas – vienas iš Pekino rajonų, esantis istoriniame miesto centre. Plotas – 40,6 kv. km., gyventojų – 0,9 mln. (2010 m. duomenimis). Ribojasi su istorinio miesto centro Sičengo rajonu bei centriniais Čaojango ir Fengtajaus rajonais. Rajonas buvo suformuotas 2010 m. prie Dongčengo prijungus pietuose egzistavusį Čongveno rajoną.
Rajono pietines ribas žymi Dangaus šventykla (天壇) ir Longtano parkas (龍潭湖公園), šiaurines – Čingnianhu parkas (青年湖) ir Žemės šventykla (地壇).
Susisiekimas
Per rajoną eina 1, 2, 5, 6, 7, 8, 13, 14 ir Oro uosto ekspreso metro linijos.
Nebraskos žmogus
thumb|250px|right|Nebraskos žmogus
Nebraskos Žmogus buvo žiniasklaidos duotas vardas tariamai beždžionių rūšiai Hesperopithecus haroldcookii. Žodis Hesperopithecus reiškia „Vakarų Pasaulio beždžionė“, kadangi ši rūšis buvo laikoma pirmuoju atrastu aukštesniuoju primatu, gyvenusiu Amerikos žemyne.
Pirmą kartą Hesperopithecus haroldcookii aprašyta 1922 metais paleontologo H. F. Osborno, kuris rėmėsi 1917 metais geologo ir fermerio Haroldo Kuko Nebraskoje rastu į beždžionės panašiu dantimi.
Amedee Forestier, remdamasis Pitekantropo proporcijomis, žurnalui „Illustrated London News“ nupiešė Nebraskos Žmogaus modelį. Piešinys nepatiko net pačiam Osburnui.
Tolimesni darbai 1925 metais atskleidė, kad dantis greičiausiai yra pekario. 1927 metais Viljamas Gregoris žurnale „Science“ išspausdino Hesperopithecus haroldcookii paneigimą.
Nors akademiniuose sluoksniuose Nebraskos Žmogaus hipotezė niekada nesusilaukė vieningo pripažinimo, o per penkerius metus buvo galutinai paneigta, kreacionistų judėjime šis pavyzdys dažnai naudojamas, kaip paleontologijos netobulumo įrodymas, preziumuojant, kad visi kiti paleontologijos atradimai, rodantys žymiai ilgesnį, nei 6000 metų žemės amžių, taip pat yra nepatikimi.
Kodo
miniatiūra|200px|right|Genji-mon simbolių lentelė žaidimams Kodo  – Japonijoje gyvuojantis gėrėjimosi smilkalų skleidžiamais aromatais ritualas. Jį apsprendžia tam tikrų kodifikuotų elgesio normų ribos. Kodo apima visus smilkymo proceso aspektus, pradedant reikalingais įrankiais (香道具 kōdōgu), kurie, panašiai kaip ir priemonės arbatos kultūroje, vertinami kaip aukštasis menas, baigiant smilkalų palyginimo žaidimais kumikō (組香) ir genjikō (源氏香).
Kodo skaitomas viena iš trijų klasikinių Japonijos meno subtilybių: kadō, arba ikebana gėlių puokščių meno, kodo smilkymo ritualo ir chadō arbatos ceremonijos meno. Kodo modernioje japonų visuomenėje yra palyginti mažai žinoma.
Istorija
Anot legendos, pirmasis dervingo agarmedžio rąstas pateko į Japoniją, kai buvo išplukdytas į Avadžio salos pakrantę 595 m., imperatorės Suiko 3-siais valdymo metais. Žmonės, radę medį, pajuto stiprų sklindantį aromatą, padėjo prie ugnies ir apie tai pranešė vietos valdžiai. Tačiau istoriškai patvirtinta, kad šis medis atkeliavo į Japoniją su medienos siunta budistų šventyklos statybai 538 m. Pradžioje smilkalinis medis buvo naudojamas budistų religinėse apeigose, buvo mėgaujamasi jo teikiamais kvapais, ilgainiui tai tapo tradiciniu menu, prasidėjusiu nuo japonų aristokratų žaidimų su smilkalais. Vienas iš tokių tradicinių žaidimų – Genjikō, kai dalyviai stengiasi atspėti, kurioje iš pateiktų 5 smilkalinių yra skirtingi arba tie patys smilkalai. Dalyvių atsakymams ir rezultatams suvesti naudota Genji-mon simbolių lentelė, kurioje atsispindi 54 klasikinės japonų „Sakmės apie princą Gendži“ skyriai.
Ceremonija
Nuo senovės pastebėta, jog eterinių aliejų aromatai mažina ir šalina stresą, stiprina imuninę sistemą, mažina emocinį nuovargį. Japonijoje tradiciškai tikima aromaterapijos galia ir nauda. Čia jau daugiau kaip 1000 metų gyvuoja kumikō gėrėjimosi aromatais ceremonija – kodo (arba aromatų kalba). Tokių ceremonijų dalyviai mėgaujasi porceliano puodelyje ant anglių įkaitintų sklindančių smilkalų kvapais, siųsdami indą ratu, aptardami patiriamus pojūčius. Procesą gali paįvairinti susiję žaidimai, deklamuojamos eilės, kas padeda dalyviams išsivaduoti nuo nuovargio, atgauti ramybę ir pusiausvyrą.
Viliakos savivaldybė
Viliakos savivaldybė  – buvęs administracinis vienetas šiaurės rytų Latvijoje, Latgaloje. Administracinis centras – Viliaka. Savivaldybė sudaryta 2009 m. reformos metu iš Balvų rajono dalies. Buvo suskirstyta į 1 miestą (Viliaką) ir 6 valsčius: Kupravos, Mednevos, Susajų, Škilbėnų, Vecumų, Žygurų. Po 2021 m. administracinės-teritorinės reformos panaikinta, prijungta prie naujos Balvų savivaldybės.
Mažmeninė prekyba
Mažmeninė prekyba – prekyba asmeninio arba namų ūkio vartojimo prekėmis mažais kiekiais.
Mažmenine prekyba užsiimančios įmonės (pvz., parduotuvės) ar asmenys perka prekes dideliais kiekiais tiesiai iš gamintojo arba didmenine prekyba užsiimančių įmonių, ir parduoda jas mažais kiekiais bei didesnėmis kainomis galutiniam vartotojui. Galutinis vartotojas prekes panaudoja savo reikmėms, vartojimui. Kartais mažmenine prekyba besiverčianti įmonė visą ar dalį savo parduodamos produkcijos pagamina pati.
Mažmeninė prekyba taip pat gali vykti internetu (elektroninė komercija).
Viktoras Jauniškis
Viktoras Jauniškis (1907 m. gruodžio 6 d. Maskvoje, Rusija – 1990 m. gruodžio 12 d. Šiauliuose), smuikininkas, chorvedys, pedagogas.
Biografija
1939 hitlerininkams užėmus Klaipėdą, V. Jauniškis su muzikos mokykla išsikėlė į Šiaulius ir ten daug metų tęsė pedagoginį darbą, išugdė būrį jaunųjų smuikininkų. Išaugino du sūnus muzikus: Edvardas Jauniškis – violončelininkas, Vilniaus „Lyros“ muzikos mokyklos mokytojas, Kęstutis Jauniškis – klarnetininkas, Kauno pučiamųjų intsrtumentų orkestro „Ąžuolynas" muzikantas.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
1419 m.
1419 m. buvo nekeliamieji metai, prasidedantys penktadienį pagal Grigaliaus kalendorių.
Mirtys
Nedatuota
Gimtadieniai
Nedatuota
Adutiškio mokykla
Švenčionių rajono Adutiškio vidurinė mokykla – buvusi dieninė, savarankiško mokymosi bendrojo lavinimo mokykla Adutiškyje (Švenčionių raj.), Postavų g. 36, vykdžiusi pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190507118. Steigėjas Švenčionių rajono savivaldybės taryba. Dabar tai Švenčionių Z. Žemaičio gimnazijos skyrius.
Filialas – Adutiškio vidurinės mokyklos Svirkų skyrius.
Istorija
Buvusio dvaro archyvuose yra 1790 m. gruodžio 5 d. raštas, kuriame kalbama apie parapinės mokyklos fundaciją, skiriant bakalaurui (mokytojui) vieną valaką žemės. Ši data ir laikytina mokyklos įkūrimo pradžia. Tolesnis mokyklos likimas buvo sunkus ir vingiuotas. Lenkijos-Lietuvos valstybės dalybos skaudžiai atsiliepė kraštui. Rusų kariuomenė jį labai nusiaubė. 1808 m. Vilniaus universiteto atstovas, atvykęs vizituoti Adutiškio parapinės mokyklos, jos nerado. Veikė tik žydų mokykla.
Mokyklos reikalais susirūpinta tik 1822 m. Darbai baigti 1826 m. Po dvejų metų mokykloje mokėsi tik 6 vaikai, tačiau vėliau mokykla išsiplėtė, sustiprėjo. 1840 m. ją lankė daugiau kaip 60 vaikų, tarp kurių – net kelios mergaitės. Adutiškio parapinė mokykla buvo dviklasė. Joje buvo mokomas katekizmas, geografija, aritmetika, lotynų ir lenkų kalbų gramatika, gamtos mokslas. Po 1863 m. sukilimo pradinės mokyklos buvo uždarytos, jų vietoje steigiamos vadinamos liaudies mokyklos, kuriose buvo dėstoma rusų kalba. Mokykloje buvo reikalaujama kalbėti tik rusiškai. Lietuviškai ar lenkiškai skaityti vaikai pramokdavo iš apsišvietusių žmonių, kurie daraktoriavo kaimuose. Tik 1915 m. carinė vyriausybė leido Adutiškyje įkurti lietuvišką pradinę mokyklą, kurioje mokėsi apie 100 mokinių.
1920 m. lenkams okupavus Vilniaus kraštą, Adutiškis atsidūrė Lenkijos sudėtyje. 1924 m. mokykla buvo perorganizuota į lenkų septynmetę. 1939 m. Stalino sprendimu dalis Švenčionių rajono ir Adutiškis atiteko Baltarusijai, mokykla perorganizuota į lietuvių-rusų-baltarusų septynmetę. Adutiškiečiai rinko parašus, kad kraštas būtų grąžintas Lietuvai. Tik 1940 m. vasarą šis prašymas buvo patenkintas. 1942–1943 m. veikė lietuviška progimnazija, po karo tapusi vidurine mokykla. 2012 m. rugsėjo 1 d. prie mokyklos prijungta Svirkų pagrindinė mokykla. 2020 m. Adutiškio pagrindinė mokykla prijungta prie Švenčionių Z. Žemaičio gimnazijos.
Liukonėliai
Liukonėliai – kaimas Jonavos rajono savivaldybėje, 6 km nuo Upninkų.
Rytinis tamsusis tetervinas
Rytinis tamsusis tetervinas (Dendragapus obscurus) – vištinių paukščių (Galliformes) būrio, fazaninių (Phasianidae) šeimos paukščių rūšis.
Paplitęs Šiaurės Amerikos vakarinėje dalyje, kurių paplitimo arealas nesiekia Didžiojo vandenyno pakrantės.
Metamodeliavimas
Metamodeliavimas – veikla, kurios vienas iš rezultatų yra metamodelio sukūrimas. Metamodeliavimas yra artimas modeliavimui, tokiam kaip objektinis modeliavimas ar net klimato modeliavimas tuo, kad yra sukuriami modeliai, t. y. metamodeliai.
Kas yra metamodeliavimas?
Metamodeliavimas – tai koncepcija iš kompiuterių mokslo srities ir su ja susijusių disciplinų. Metamodeliavimo sinonimai iš įvairių dalykinių sričių: semantinis modeliavimas, paprastos schemos kūrimas ar net dalykinės srities standartizavimas. Metamodeliavimas gali būti laikomas kaip išreikštinis aprašymas (dariniai (angl. constructs) ir taisyklės) kaip yra sukurtas tam tikros srities modelis. Konkrečiai, tai yra formali specifikacija iš konkrečios dalykinės srities notacijų. Bendriausiu atveju, metamodeliavimas yra analizė, rėmų, taisyklių, ribojimų, modelių ir teorijų kūrimas ir vystymas, kurios gali buti pritaikytos ir naudingos tam tikros problemų klasės modeliavimui. Šio koncepto apibrėžimas sudarytas iš dviejų terminų, meta - ir modeliavimas. Meta – reiškia abstraktesnį lygmenį, informaciją apie terminą.
Apžvalga
Dėl simbolio „meta“ iš metamodeliavimo, ši veikla ir metamodeliai yra metamokslo, metafilosofijos, metateorijų ir sistematikos mokslų objektai. Iš skaičiavimo mokslo pusės, šis koncepcija yra naudojama matematikoje ir praktiškai taikoma kompiuterių moksle ir kompiuterinėje inžinerijoje, kas daugiausia ir bus pažymėta šiame tekste. Kompiuterių moksle ir susijusiose disciplinose, metamodeliavimas yra „koncepcijų“ (dalykų, daiktų, terminų ir t. t.) aibės konstravimas tam tikroje dalykinėje srityje. Modelis yra tam tikro realaus pasaulio fenomeno abstrakcija, o metamodelis yra dar viena abstrakcija, charakterizuojanti paties modelio savybes. Sakoma, kad šis modelis atitinka savo metamodelį kaip ir programa atitinka programavimo kalbos gramatiką, su kuria ji buvo parašyta. Dažniausiai pasitaikantis metamodelių panaudojimas:
Metamodeliavimo koncepcijos
Metamodeliavimo koncepcijos:
Metamodeliavimo procesas
Sukurti metamodelį kalbai nėra trivialus uždavinys. Tai priklauso nuo apibrėžiamos kalbos sudėtingumo. Tačiau tai gerai apibrėžtas, iteracinis procesas:
Metaduomenų modeliavimas
Metaduomenų modeliavimas yra tam tikra metamodeliavimo rūšis programų inžinerijoje ir sistemų inžinerijoje. Ji naudojama modelių analizei ir konstravimui, kuriuos galima taikyti ir yra naudingi tam tikroje iš anksto žinomoje problemų klasėje
Anglijos futbolo varžybos 1885–1886 m.
Anglijos futbolo varžybos 1885–1886 m.